Sari Maya

Sari Maya merupakan sebuah drama lipur lara yang di siarkan di TV9 melalui slot Mahsuri setiap Selasa hingga Khamis jam 7:30 malam. Drama ini mulai disiarkan pada 15 Julai 2008. 

Siri ini boleh didapati melalui penstriman dalam talian di saluran YouTube rasmi TV3.

Sinopsis
Mengisahkan Dali yang telah memperisterikan Rubiah sebagai isteri keduanya tanpa persetujuan Aishah. Ini membuatkan Aishah berasa amat sedih dengan tindakan suaminya itu. Saban hari, Dali lebih meluangkan masa bersama Rubiah. Rubiah pula cuba mencari pelbagai helah agar Dali tetap tinggal bersamanya tanpa mempedulikan Aishah.
Aishah dan Rubiah ditakdirkan mengandung pada waktu yang sama. Dali merasakan bahawa dia patut lebih memberikan perhatian pada Rubiah oleh kerana ibu Aishah boleh membantunya menjaga Aishah. Walaupun di desak oleh ibu Aishah untuk Dali menjenguk Aishah, Dali tetap berkeras. Rubiah mencari pelbagai alasan agar suaminya tidak pulang ke rumah Aishah. Sehingga Aishah terpaksa melahirkan bayinya tanpa Dali di sisinya.
Akibat tertekan dengan perbuatan suami dan madu, Aishah menjadi kurang siuman. Ibu Aishah yang uzur terpaksa menjaga Aishah dan cucunya Maya tanpa bantuan Dali. Sementara itu, Rubiah juga melahirkan anak perempuan diberi nama Sari.
Setelah 7 tahun berlalu, keadaan Aishah semakin teruk dan tidak dapat dibantu lagi. Pada suatu hari Aishah hilang dari rumah. Ibu Aishah dan Maya mencarinya dikeliling kampung dan terjumpa Aishah bermain di sungai. Ibu Aishah cuba menyelamatkan Aishah akan tetapi keduanya mati lemas. Dali berasa sedih dan menyesal dengan perbuatannya. Dali akhirnya membawa Maya tinggal bersama Rubiah dan anaknya Sari. Sejak Maya tinggal bersama ibu dan adik tirinya itulah bermula episod sedih yang menyentuh perasaan penonton. Kehadiran Maya tidak disenangi oleh Rubiah dan Rubiah juga sering menganiaya dan menyiksa Maya. Malah, Rubiah juga sering membezakan Maya dengan anaknya Sari.

Pelakon

Pelakon utama
 Liyana Jasmay sebagai Maya
 Nabila Huda sebagai Sari
 Fauzi Nawawi sebagai Dali
 Zizie Ezette sebagai Rubiah
 Kuza sebagai Aishah

Pelakon pembantu
 Anne Ngasri sebagai Saidah
 Nas-T sebagai Johan 
 Kamaliah Mat Dom sebagai Mak Jah
 Aida Othman sebagai Mak Dora 
 Danny X-Factor sebagai Daniel 
 Mohd Farid Wari sebagai Haikal

Pelakon kanak-kanak
 Nur Syamimi Husna sebagai Maya (5 tahun)
 Nor Yasmin Amani sebagai Sari (5 tahun)
 Ezlisa Loy sebagai Maya (10 tahun)
 Nur Afiqah Malik sebagai Sari (10 tahun)

Pelakon undangan
 Aziz M. Osman
 Jaafar Onn
 Nora Danish
 Shamsul Ghau Ghau
 Profesor A. Samad Ismail

Rujukan